АҞӘА, цәыббра 29 – Sputnik. Ҟәыбан иаҳхысыз уахыки-ҽнаки рыла COVID-19 ахҭыс ҿыцқәа 98 шьақәыргылоуп ҳәа аанацҳауеит атәылаҿацә ахадара апресс-маҵзура.
"Краснодар 45-ҩык чмазаҩуп. Урҭ рҟынтәи жәаҩык хәыҷқәоуп. Тҟәаԥс араион аҿы - 7, Выселковск - 6, Славианск - 5, Северски Лабински амуниципалитетқәа рҿы – ԥшьҩык-ԥшьҩык, Шәача, Новороссииск, Темриук, Тихорецк – хҩык-хҩык, Анапа, Гориачи Клиуч, Курганинск, Апшеронск араионқәа рҿы – ҩыџьа-ҩыџьа, Абинск, Белореченск, Староминск, Усть-Лабинск, Крымск, Кавказск, Красноармеиск араионқәа рҿы – аӡәаӡәа", - ҳәа аҳәоит адырраҭараҿы.
Апандемиа ҟалеижьҭеи атәылаҿацә аҿы зынӡа иаарԥшуп 13888 коронавирустә хҭысқәа, урҭ рахьтә 1056 – ахәыҷқәа рҟны. 10477-ҩык апациентцәа ргәы бзиахахьеит, аҵыхәтәантәи уахыки-ҽнаки рыла 34-ҩык рыҩныҟақәа иоурышьҭит. Рыԥсҭазаара иалҵит 277-ҩык.
Арегион амедицинатә усҳәарҭақәа рахь акоронавирус ҳамазар алшоит ҳәа идҵаалахьеит 48547-ҩык, урҭ рҟынтәи 5173-ҩык хәыҷқәоуп.
Акоронавирус иазку ажәабжьқәа шәрыԥхьар ҟалоит абра>>